## Pravilnik o izmjenama i dopunama Pravilnika o upisu pomorskih brodova u određene upisnike, podacima koji se unose u list A glavne knjige upisnika brodova, zbirkama isprava, pomoćnim knjigama koje se vode uz upisnike brodova i obrascima tih k­njiga, te nadležnosti lučkih kapetanija za upis pomorskih brodova

### NN 57/2004 (5.5.2004.), Pravilnik o izmjenama i dopunama Pravilnika o upisu pomorskih brodova u određene upisnike, podacima koji se unose u list A glavne knjige upisnika brodova, zbirkama isprava, pomoćnim knjigama koje se vode uz upisnike brodova i obrascima tih k­njiga, te nadležnosti lučkih kapetanija za upis pomorskih brodova

# MINISTARSTVO MORA, TURIZMA, PROMETA I RAZVITKA

1286

Na teme­lju
članka 1043. stavka 1. točke 7) Pomorskog zakonika (»Narodne novine« br. 17/94,
74/94 i 43/96) ministar u Ministarstvu mora, turizma, prometa i razvitka donosi

## PRAVILNIK

### O IZMJENAMA I DOPUNAMA PRAVILNIKA O UPISU POMORSKIH BRODOVA U ODREĐENE UPISNIKE, PODACIMA KOJI SE UNOSE U LIST A GLAVNE KNJIGE UPISNIKA BRODOVA, ZBIRKAMA ISPRAVA, POMOĆNIM KNJIGAMA KOJE SE VODE UZ UPISNIKE BRODOVA I OBRASCIMA TIH KNJIGA, TE NADLEŽNOSTI LUČKIH KAPETANIJA ZA UPIS POMORSKIH BRODOVA

Članak
1.

U članku
1. stavak 1. Pravilnika o upisu pomorskih brodova u određene upisnike, podacima
koji se unose u list A glavne ­k­njige upisnika brodova, zbirkama isprava pomoćnim
k­njigama koje se vode uz upisnike brodova i obrascima tih k­njiga, te nadležnosti
lučkih kapetanija za upis pomorskih brodova (»Narodne novine« br. 65/95, 79/95)
iza riječi »Zadru« dodaje se zarez i riječ »Se­nju«.

Članak
2.

Ispred članka
1. dodaje se tekst: »Glava I. Opće odredbe«.

Članak 3.

Ispred članka 3. dodaje se tekst: »Glava II. Postupak
upisa brodova«.

Članak 4.

Članak 5. se briše.

Članak 5.

U članku 7. stavak 2. riječ »organa« zamje­njuje se
riječju »tijela«.

Članak 6.

U Obrascu br. 6 i br. 7 ovog Pravilnika naziv
»MINISTARSTVO POMORSTVA, PROMETA I VEZA« zamje­njuje se nazivom »MINISTARSTVO
MORA, TURIZMA, PROMETA I RAZ­VITKA«.

Članak
7.

Iza članka
9. dodaje se Glava »III. Re­gistar statusnih promjena« i članci 9.a – 9.n koji
glase:

»Članak
9.a

Svi
putnički brodovi u međunarodnoj plovidbi i svi teretni brodovi u međunarodnoj
plovidbi od 500 BT i više moraju imati re­gistar statusnih promjena.

Izvornik
re­gistra statusnih promjena mora se nalaziti na brodu i uvijek biti dostupan u
svrhu provjere.

Članak
9.b

Re­gistar
statusnih promjena sastoji se od Trajnog zapisa o brodu, Izmjena trajnog zapisa
o brodu i Popisa izmjena trajnog zapisa o brodu.

Re­gistar
statusnih promjena vodi se na engleskom i u pri­je­vo­du na hrvatski jezik.

Obrasci
dokumenata iz stavka 1. ovog član­­ka koji čine Trajni zapis o brodu, propisani
su u Dodacima 8, 9 i 10 koji su sastavni dio ovog Pravilnika.

Članak
9.c

Trajni
zapis o brodu izdaje lučka kapetanija u kojoj je brod upisan u upisnik brodova.
Jedan primjerak Trajnog zapisa o brodu čuva se u lučkoj kapetaniji iz stavka 1.
ovog članka.

Članak
9.d

U
trajni zapis o brodu upisuju se: datum va­ljanosti; zastava broda; datum upisa
broda u upisnik brodova; ime broda; luka upisa; podaci o vlasniku broda i sjedište
ili prebivalište vlasnika; podaci o zakupoprimcu i sjedište ili prebivalište
zakupoprimca ako je upisan u upisnik brodova ili na zahtjev stranke; naziv društva
i adresa sukladno Međunarodnom pravilniku o sigurnom uprav­lja­nju brodovima
(ISM Code) i adresa organizacijske jedinice odgovorna za sigurno uprav­lja­nje
brodovima; naziv klasifikacijskih društava koje izdaju svjedo­džbe; tijelo državne
uprave ili priznata organizacija koja je izdala potvrdu o sukladnosti, te
tijelo koje je provelo prosudbu ako je različito; tijelo državne uprave ili
priznata organizacija koja je izdala potvrdu o uprav­lja­nju sigur­noš­ću, te
tijelo koje je provelo prosudbu ako je različito; tijelo držav­ne uprave ili
priznata organizacija koja je izdala Me­đu­na­rodnu svjedo­džbu o sigurnoj zaštiti
broda, te tijelo koje je provelo provjeru ako je različito; datum kada je brod
brisan iz upisnika brodova.

Članak 9.e

Trajni
zapis o brodu nosi brojčanu oznaku zapisa i IMO broj broda. Brojčana oznaka
trajnog zapisa o brodu ima neprekinuti slijed nezavisno od promjene zastave
broda ili drugih statusnih promjena.

Članak 9.f

Lučka
kapetanija je dužna upisati sve podatke u Obrazac br. 8, koji je sastavni dio
ovog Pravilnika, a za podatke koji nisu primje­njivi za odnosni brod unosi se
oznaka N/A.

Članak
9.g

Re­gistar
statusnih promjena izdaje se na zahtjev vlasnika broda ili društva koje je
navedeno u potvrdi o uprav­lja­nju sigurnošću.

Članak 9.h

Izmjene
zapisa o brodu unosi zapovjednik broda ili društvo iz članka 9.g na Obrascu br.
9., koji je sastavni dio ovog Pravilnika.

Prilikom
unoše­nja izmjena u Obrazac br. 9, za podatke koji se ne mije­njaju unosi se
oznaka N/C.

Članak
9.i

Izmjene
zapisa o brodu prilažu se uz trajni zapis o brodu.

Podatak
o izmjenama zapisa o brodu unosi se u popis izmjena zapisa o brodu, na Obrascu
br. 10., koji je sastavni dio ovog Pravilnika.

Preslike izmjena zapisa o brodu zapovjednik broda ili
društvo iz članka 9.g dužno je bez odlaga­nja dostaviti nadležnoj lučkoj
kapetaniji.

Članak 9.j

Lučka kapetanija koja je zaprimila preslik izmjena
zapisa o brodu izdat će u roku ne du­ljem od tri mjeseca novi trajni zapis o
brodu koji brojčano slijedi prethodno izdani trajni zapis o brodu.

Članak 9.k

Nadležna lučka kapetanija će izdati trajni zapis o
brodu za brod koji je bio upisan u strani upisnik brodova, nakon što joj država
čiju je zastavu brod vijao dostavi preslike svih ranijih trajnih zapisa o brodu
ili potvrdu da isti nisu bili izdani.

Članak 9.l

Uz prijavu za brisa­nje broda iz hrvatskog upisnika
radi upisa u strani upisnik brodova, podnosite­lj je dužan izvijestiti nadležnu
lučku kapetaniju o državi u čiji će upisnik brod biti upisan.

Kada je brod iz stavka 1. ovog članka brisan,
Ministarstvo mora, turizma, prometa i razvitka će diplomatskim putem dostaviti
preslike svih ranijih trajnih zapisa o brodu državi u čiji se upisnik brod
upisuje ili potvrdu da isti nisu bili izdani.

Članak 9.m

U slučaju gubitka ili ošteće­nja re­gistra statusnih
promjena ili pojedinog dijela, zapovjednik broda ili društvo iz članka 9.g dužno
je bez odlaga­nja dostaviti pisani zahtjev s popisom izgub­ljenih ili oštećenih
dokumenata nadležnoj lučkoj kapetaniji za izdava­nje ­njihovih preslika.

Članak 9.n

Svi brodovi na koje se odnose odredbe ove glave
moraju imati re­gistar statusnih promjena do 1. srp­nja 2004.«

Članak 7.

U članku 10. brojka »7« zamje­njuje se brojkom »10«.

Članak 8.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/03-02/60
Urbroj: 530-01-04-4
Zagreb, 19. trav­nja 2004.

Ministar
**Božidar Kalmeta**, v. r.

![](dodatni/349455.gif)
![](dodatni/349456.gif)
![](dodatni/349457.gif)
![](dodatni/349458.gif)
![](dodatni/349459.gif)

Pravilnik, NN 57/2004-1286